text: Fanø lover livreddere igen i år
  11 juni 2014 kl. 14.14
  Fanø Kommune lover, at der igen i år kommer livreddere til Rindby Strand.
  Fra den 23. juni vil der være livreddere på Rindby Strand på Fanø, hvor en 74-årig tysk kvinde druknede tirsdag. Tidspunktet for meddelelsen har dog ikke noget at gøre med drukneulykken.
  - Det er et rent tilfælde, at nyheden kommer ud nu, siger Fanø Kommunes borgmester, Erik Nørreby til TV SYD.
  Borgmesteren er glad for aftalen med TrygFonden.
  - Vi har fået en rigtig god aftale med TrygFonden, så hvis blot vejrguderne er med os, er der lagt op til en masse sjove og sikre timer i vandet for øens beboere og mange turister, siger Erik Nørreby
  Der kom livreddere på Rindby Strand for første gang i 2013. Trygfonden vil sørge for livreddere frem til den 16. august. De vil være på stranden fra klokken 11 til 19.
  FAKTA
  TrygFondens Livredderne har gennemgået en international certificeret specialuddannelse i samarbejde med Dansk Svømmeunion.
  Læs mere om badesikkerhed på Trygfondens hjememside
  